 Akizungumza na gazeti hili jana rais wa Chabata, Geofrey Mhagama alisema wanaendelea na mazungumzo na wadhamini mbalimbali kuona kama watawaunga mkono mashindano hayo ya taifa yatakayofanyika Dar es Salaam.Alisema michuano ya taifa inatarajiwa kuhudhuriwa na wachezaji 100 kutoka mikoa yote ya Tanzania.“Wachezaji waendelee kujifua kwa ajili ya kuimarisha viwango vyao ili tutakapokutana kwenye mashindano ya taifa kuwe na ushindani wa hali ya juu,”alisema.Mhagama alisema Chabata iko tayari kushirikiana na wadhamini kwa kile watakachohitaji ilimradi kuwasaidia kufanikisha mashindano hayo yatakayosaidia kutafuta wachezaji wa viwango vya juu watakaounda timu ya taifa.Alisema mwaka jana walishindwa kufanya mashindano hayo kutokana na shughuli za uchaguzi, hawataki mwaka huu upite kwani wachezaji wenye vipaji watakata tamaa.“Tunahimiza wadau, makampuni wajitokeze kutuunga mkono kwani huu ndio mchezo unaoweza kuwakilisha vyema. Ni mchezo mzuri ambao unafikisha ujumbe haraka kwa watu,”alisema.